Jobs Engineering in Böhlen bei Leipzig (Leipzig): Aktuelle Stellenangebote
Engineering: 57 Jobs in Böhlen bei Leipzig uitentuis: September 2012
Die ou kuiertjie in SA was maar kort, en gelukkig kon ons oppad van Stellenbosch vinnig 'n draai by die pikkewyne gaan maak.
Net langs Wallers way in Bettiesbaai is die Stony Point pikkewyn kolonie en as jy nog nie daar was nie, is dit 'n plek om te besoek.
Die Afrika pikkewyn wat die enigste pikkewynspesie is wat mens in Afrika kry en op gelys word as 'n bedreigde spesie word hier aangetref en mens kan hulle sommer lekker van naby sien.
Mens volg so 'n houtpaadjie deur die kolonie.
Die eerste pikkewyn neste hier is in 1982 ontdek en tans is daar oor die 1000 broei pare hier. As julle mooi sien, sal julle van die neste op die foto sien.
Daar word mooi rekord gehou van die pare en die neste is genommer om die taak te vergemaklik.
Die vere van 'n pikkewyn beskerm hulle teen die koue van die water. Hierdie twee het nog ernstig nie hulle serpies afgeskud nie.
Die klomp het lekker in die koue water geswem en in die wintersonnetjie gestaan en droogword.
Die Afrika pikkewyn kan tussen 3.1 - 3.6 kg week en word tot 40 jaar oud.
Daar was sommer baie kleintjies en ek het gewonder oor al die tweelinge. Maar dit is heeltemal normaal want twee eiers word gelei en dit vat net so bietjie langer as 'n maand om uit te broei. Beide ouers help met die versorging en die broeipaar bly hulle hele leeftyd saam. Hierdie tweetjies het nog al hulle dik veertjies gehad.
Hier word rekord gehou van al die pikkewyne soos hoeveel broeipare daar is, hoeveel kleintjies, ens. ens.
Die tweetjies wil sommer gelyk middagete he.
Dit is so 'n mooi omgewing om te stap en die voels en pikkewyne te geniet.
So as jy nie regtig wil pikkewyne kyk nie, is dit nog steeds 'n mooi paadjie om sommer bietjie te stap en die mooi uitsig te geniet. Behalwe dit het ek natuurlik ook die lekker koue seelug geniet.
Posted by Sandra at Thursday, September 27, 2012 3 comments:
Labels: SA Aug 2012
Posted by Sandra at Monday, September 17, 2012 2 comments:
Posted by Sandra at Thursday, September 13, 2012 2 comments:
Nog 'n padteken, maar een wat lekker is om te sien ...
Hier loop werklik baie kamele rond in die woestyn en dis niks snaaks om hulle langs die pad, of selfs in 'n motor te sien as mens bietjie uit die dorp uit ry nie. En nou praat ek net van middestad dorp, want sodra mens sand kry, is die kanse goed dat daar 'n troppie iewers sal wees.
Die mense mag dalkies hulle geld uit toeriste en olie maak, maar hulle kamele bly nog hul rykdom en trots.
Posted by Sandra at Monday, September 10, 2012 No comments:
Die padtekens hier kan nogal snaaks wees hier in die woestyn en meestal vir hulle manier van se en die spelling.﻿
Hierdie een is maklik, dis 'n voetoorgang vir mans met rokke :-). Kon net sowel gewees het, "hardloop vinnig want ek stop vir niks en niemand".﻿
Posted by Sandra at Monday, September 03, 2012 2 comments: